CELEX: 62015CN0378
Language: el
Date: 2015-07-16 00:00:00
Title: Υπόθεση C-378/15: Αίτηση προδικαστικής αποφάσεως την οποία υπέβαλε η Commissione Tributaria Regionale di Roma (Ιταλία) στις 16 Ιουλίου 2015 – Mercedes Benz Italia SpA κατά Agenzia delle Entrate Direzione Provinciale Roma 3

12.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 337/4
            
         Αίτηση προδικαστικής αποφάσεως την οποία υπέβαλε η Commissione Tributaria Regionale di Roma (Ιταλία) στις 16 Ιουλίου 2015 – Mercedes Benz Italia SpA κατά Agenzia delle Entrate Direzione Provinciale Roma 3
   (Υπόθεση C-378/15)
   (2015/C 337/05)
   Γλώσσα διαδικασίας: η ιταλική
   
      Αιτούν δικαστήριο
   
   Commissione Tributaria Regionale di Roma
   
      Διάδικοι στην υπόθεση της κύριας δίκης
   
   
      Εκκαλούσα: Mercedes Benz Italia SpA
   
      Εφεσίβλητη: Agenzia delle Entrate Direzione Provinciale Roma 3
   
      Προδικαστικό ερώτημα
   
   Μήπως, για τους σκοπούς ασκήσεως του δικαιώματος εκπτώσεως, αντιβαίνουν στην ερμηνεία των άρθρων 168, 173, 174 και 175 της οδηγίας 2006/112/ΕΚ (1), η οποία έχει ως άξονα τις αρχές της αναλογικότητας, της αποτελεσματικότητας και της ουδετερότητας, όπως αυτές έχουν στο δίκαιο της Ένωσης, η ιταλική ρύθμιση (και ειδικότερα, τα άρθρα 19, παράγραφος 5, και 19-bis του προεδρικού διατάγματος 633/1972) και η πρακτική της εθνικής φορολογικής αρχής, οι οποίες επιβάλλουν να γίνεται αναφορά στη σύνθεση του κύκλου εργασιών του επιχειρηματία, επίσης για τον προσδιορισμό των λεγόμενων παρεπόμενων πράξεων, χωρίς να προβλέπουν μέθοδο υπολογισμού στηριζόμενη στη σύνθεση και στον πραγματικό προορισμό των αποκτήσεων και αντικατοπτρίζουσα αντικειμενικά το πραγματικό μέρος των δαπανών που είναι καταλογιστέο σε κάθε μία από τις δραστηριότητες —φορολογητέες και μη φορολογητέες— που ασκεί ο υποκείμενος στον φόρο;
   
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).